Na temelju članka 40. i 41. Zakona o ustanovama („Narodne novine“, br. 76/93., 29/97., 47/99., 35/08., 127/19. i 151/22.), članka 85. Zakona o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23., 36/24. i 102/25.) i članka 26. Statuta Doma zdravlja Dubrovačko-neretvanske županije, te Odluke Upravnog vijeća Doma zdravlja Dubrovačko-neretvanske županije sa 1. sjednice održane dana 15. srpnja 2026., raspisuje se
JAVNI NATJEČAJ

za izbor i imenovanje ravnatelja/ice Doma zdravlja Dubrovačko-neretvanske županije

UVJETI NATJEČAJA

Za ravnatelja/icu Doma zdravlja Dubrovačko-neretvanske županije može biti imenovana osoba koja ispunjava sljedeće obvezne uvjete:
· završen preddiplomski i diplomski sveučilišni studij ili integrirani preddiplomski i diplomski sveučilišni studij,
· najmanje pet (5) godina radnog iskustva u struci.

Uz prethodno navedene uvjete kandidat mora ispunjavati i sljedeće:
· da prema zakonu kojim se uređuju trgovačka društva nema zapreka za imenovanje članom uprave trgovačkog društva,
· da ne postoji sukob interesa, odnosno da kandidat nema u vlasništvu ili suvlasništvu privatnu zdravstvenu ustanovu,
· da se protiv kandidata ne vodi kazneni postupak (nije doneseno pravomoćno rješenje o provođenju istrage, ne postoji potvrđena optužnica, nije donijeta presuda o izdavanja kaznenog naloga te nije donijeta presuda za kaznena djela koja se progone po službenoj dužnosti),
· nije osnivač zdravstvene ustanove ili trgovačkog društva koje obavlja zdravstvenu djelatnost u zdravstvenoj djelatnosti Doma zdravlja Dubrovačko-neretvanske županije, odnosno u djelatnosti koja je povezana s poslovima iz djelatnosti Doma zdravlja Dubrovačko-neretvanske županije,
· da ima ili se obvezao steći kompetencije iz područja upravljanja u zdravstvu sukladno odredbi članka 78. Zakona o izmjenama i dopunama Zakona o zdravstvenoj zaštiti (”Narodne novine” broj 33/23.) i odredbama Pravilnika o vrsti i načinu stjecanja kompetencija ravnatelja i zamjenika ravnatelja zdravstvene ustanove iz područja upravljanja u zdravstvu (”Narodne novine” broj 70/26).

Ravnatelj/ica se imenuje na mandatno razdoblje u trajanju od četiri (4) godine, a ista osoba može biti ponovno imenovana za ravnatelja/icu.

Uz prijavu na natječaj, kandidat za ravnatelja dužan je priložiti:
1. Životopis (vlastoručno potpisan),
2. Ovjereni preslik diplome o završenom preddiplomskom i diplomskom sveučilišnom studiju ili integriranom preddiplomskom i diplomskom sveučilišnom studiju,
3. Preslik domovnice ili putovnice ili osobne iskaznice ili elektronički zapis iz knjige državljana, kao dokaz o hrvatskom državljanstvu,
4. Elektronički zapis ili potvrdu Hrvatskog zavoda za mirovinsko osiguranje (HZMO) s podacima evidentiranim u matičnoj evidenciji o radnom stažu, ne stariju od dana objave ovog natječaja,
5. Presliku ugovora o radu ili potvrdu poslodavca koja mora sadržavati vrstu poslova i vremensko razdoblje obavljanja poslova, kao dokaz o traženom radnom iskustvu u struci od najmanje pet (5) godina u struci,
6. Uvjerenje da se protiv kandidata ne vodi kazneni postupak – pribavljeno od nadležnog suda ili putem sustava e-Građani, ne starije od 15 dana od dana objave natječaja,
7. Ovjerenu izjavu po javnom bilježniku da nije u sukobu interesa, odnosno da nema u vlasništvu ili suvlasništvu privatnu zdravstvenu ustanovu, da nema vlasništvo dionica, vlasničkih uloga/udjela ili obveznica, odnosno financijski interes u trgovačkim društvima ili drugim pravnim osobama s kojima zdravstvena ustanova ima poslovni odnos, te da on, njegov bračni ili izvanbračni drug, dijete ili roditelj nema financijski ili drugi interes u odlukama tijela Doma zdravlja Dubrovačko-neretvanske županije, ne stariju od dana objave natječaja, izvornik,
8. Ovjerenu izjavu po javnom bilježniku da kandidat nije osnivač zdravstvene ustanove ili trgovačkog društva koje obavlja zdravstvenu djelatnost u zdravstvenoj djelatnosti Doma zdravlja Dubrovačko-neretvanske županije, odnosno u djelatnosti koja je povezana s poslovima u djelatnosti Doma zdravlja Dubrovačko-neretvanske županije, ne starija od dana objave natječaja, izvornik,
9. Ovjerenu izjavu po javnom bilježniku da ne postoje okolnosti iz članka 239. st. 2. Zakona o trgovačkim društvima („Narodne novine“ br. 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15., 40/19., 34/22., 114/22., 18/23., 130/23. i 136/24) koje bi sprječavale imenovanje kandidata za ravnatelja/ravnateljicu Doma zdravlja Dubrovačko-neretvanske županije, ne starija od dana objave natječaja, izvornik,
10. Dokaz da kandidat ima kompetencije iz područja upravljanja u zdravstvu utvrđene člankom 78. Zakona o izmjenama i dopunama Zakona o zdravstvenoj zaštiti (”Narodne novine” broj 33/23.) i odredbama Pravilnika o vrsti i načinu stjecanja kompetencija ravnatelja i zamjenika ravnatelja zdravstvene ustanove iz područja upravljanja u zdravstvu (”Narodne novine” broj 33/23), a ukoliko kandidat ne posjeduje navedene kompetencije dužan je dostaviti izjavu ovjerenu po javnom bilježniku kojom se kandidat obvezuje steći navedene kompetencije u roku utvrđenom člankom 8. Pravilnika o vrsti i načinu stjecanja kompetencija ravnatelja i zamjenika ravnatelja zdravstvene ustanove iz područja upravljanja u zdravstvu (”Narodne novine” broj 70/26).

Preslike dokumenata nije potrebno ovjeravati (osim gdje je to izričito navedeno u tekstu ovog natječaja), uz obvezu predočenja izvornika preslika dokumenata na zahtjev.
 
POSTUPAK IZBORA
Nakon pregleda prijava i utvrđivanja ispunjavanja formalnih uvjeta natječaja, Upravno vijeće Doma zdravlja Dubrovačko-neretvanske županije može odnosno pridržava pravo pozvati na intervju kandidate koji ispunjavaju uvjete natječaja.
Poziv na intervju kandidatima će se dostaviti elektroničkom poštom na adresu navedenu u prijavi, a iznimno drugim odgovarajućim putem ako kandidat nije dostavio adresu elektroničke pošte.
Poziv će sadržavati mjesto, datum i vrijeme održavanja intervjua.
Kandidati će biti pozvani na intervju najmanje tri (3) dana prije njegova održavanja.
Ako kandidat koji je uredno pozvan na intervju ne pristupi intervjuu u zakazano vrijeme, smatrat će se da je odustao od daljnjeg postupka izbora, osim ako iz opravdanih razloga zatraži novi termin o kojem odlučuje Upravno vijeće.
Upravno vijeće može prije donošenja odluke o izboru zatražiti od kandidata dodatna pojašnjenja ili predstavljanje Programa rada Zavoda.
PRAVNE NAPOMENE I RODNA NEUTRALNOST
Riječi i pojmovi koji imaju rodno značenje korišteni u ovom natječaju odnose se jednako na muški i ženski rod bez obzira jesu li korišteni u muškom ili ženskom rodu.
Na natječaj se mogu javiti osobe obaju spolova sukladno Zakonu o ravnopravnosti spolova („Narodne novine“ broj 82/08. i 69/17.).

PRAVO PREDNOSTI PRI ZAPOŠLJAVANJU

Kandidati koji ostvaruju pravo prednosti pri zapošljavanju prema posebnom zakonu, dužni su se pozvati na to pravo u prijavi na natječaj i imaju prednost u odnosu na ostale kandidate samo pod jednakim uvjetima.
· Hrvatski branitelji i članovi njihovih obitelji
Kandidat  koji se poziva na pravo prednosti prilikom zapošljavanja temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21. i 156/23.) uz prijavu na natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja  https://branitelji.gov.hr/zaposljavanje-843/843.
· Civilni stradalnici
Kandidati koji se pozivaju na pravo prednosti pri zapošljavanju sukladno članku 48. Zakona o civilnim stradalnicima Domovinskog rata („Narodne novine“ br. 84/21) dužni su se pozvati na pravo prednosti te uz dokaze o ispunjavanju uvjeta iz natječaja priložiti dokaze iz čl. 49. Zakona o civilnim stradalnicima Domovinskog rata, dostupne na poveznici
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.
· Civilni i vojni invalidi rata
Kandidat koji se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata („Narodne novine“ broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 94/01., 103/03., 148/13. i 98/19.) dužan je pored dokaza o ispunjavanju traženih uvjeta priložiti i dokaz o priznatom statusu, te dokaz o tome na koji je način prestao radni odnos.
· Osobe s invaliditetom
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.) dužan je pored dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.

ROK I NAČIN PODNOŠENJA PRIJAVA

Rok za prijave na natječaj: zaključno do 12. kolovoza 2026.
Prijave na natječaj s dokazima o ispunjavanju uvjeta dostavljaju se u zatvorenoj omotnici,  neposredno ili preporučenom pošiljkom na adresu:
Dom zdravlja Dubrovačko-neretvanske županije
Dr. Ante Starčevića 1
20000 Dubrovnik
s naznakom: „Javni natječaj za izbor i imenovanje ravnatelja/ice Doma zdravlja Dubrovačko-neretvanske županije – ne otvarati“
Nepotpune i nepravodobne prijave neće se razmatrati, niti će podnositelji nepotpunih prijava biti pozvani na dopunu prijave.

OBAVIJEST O REZULTATIMA I DISKRECIJSKO PRAVO

Kandidati će biti obaviješteni o rezultatima natječaja u roku 30 dana od dana isteka roka za podnošenje prijava na natječaj.
Rezultati natječaja objavit će se na web stranici  Doma zdravlja Dubrovačko-neretvanske županije u roku 30 dana od dana isteka roka za podnošenje prijava na natječaj.
Upravno vijeće Doma zdravlja Dubrovačko-neretvanske županije zadržava pravo poništiti ovaj natječaj u cijelosti ili djelomično u svakoj njegovoj fazi do donošenja odluke o imenovanju ravnatelja/ice.
Prijavom na natječaj kandidat daje privolu za obradu osobnih podataka sukladno članku 7. Opće uredbe o zaštiti podataka Europskog parlamenta i Vijeća (Uredba 2016/679) od 27. travnja 2016. godine i članka 1. Zakona o provedbi Opće uredbe o zaštiti podataka („Narodne novine“ broj 42/18.).
